
  
DR.30.9.2013 31  

 
Saya juga menyokong sedikit peruntukan tambahan sebanyak RM3 bilion untuk 

menampung tambahan emolumen selaras dengan keputusan untuk Angkatan Tentera 
Malaysia dan Polis Diraja Malaysia. Saya mohon menyokong.  

Tuan Pengerusi: Yang Berhormat Petaling Jaya Selatan. 

 

12.23 tgh.  

Tuan Hee Loy Sian [Petaling Jaya Selatan]: Terima kasih Tuan Pengerusi. saya 

ingin merujuk kepada Maksud B.10 - 080000 berkenaan Lembaga Hasil Dalam Negeri. 
Saya hanya hendak tanya tentang keberkesanan kutipan cukai melalui online. Selepas 
LHDN memperkenalkan taksiran cukai melalui online, saya hendak tahu berapakah 
peratusan ataupun individu yang melaporkan atau mentaksirkan cukai ini melalui online dan 
juga tentang keberkesanan online ini. Saya dapat banyak maklumat dan juga aduan. 
Semasa mereka hendak menaksir cukai melalui online ini, mereka menghadapi masalah 

kata proses terlalu lama iaitu tidak berapa cepat dan tidak berapa berkesan. Kalau hendak 
memperkenalkan secara online ini, perlu memastikan software atau perisian itu lebih 
canggih dan masa yang digunakan lebih pendek serta tidak menyusahkan orang. So, ini 
yang pertama. 

Setakat ini secara comparison, berapa peratusan yang sekarang ini, apakah target 
LHDN untuk mereka yang menaksir cukai melalui online ini? Perkara kedua saya hendak 
tanya ialah selepas LHDN memperkenalkan taksiran cukai sendiri yang mana individu 
dipaksa menaksir cukai sendiri. Setakat ini, selepas taksiran sendiri diperkenalkan, adakah 
kutipan cukai individual ini bertambah? Adakah berlaku penipuan, tidak jujur dan tidak tulus 
melalui taksiran cukai ini kerana ada perkara-perkara yang tidak dilaporkan, diproses terus? 
Setakat ini, adakah kes penipuan ini dikesan atau ditangkap dan dihadapkan ke 
mahkamah? Saya rasa penipuan pembayaran cukai ini berlaku, tetapi sejauh mana LHDN 
ini menangkap atau membawa mereka ke mahkamah. Saya hendak tahu, setakat ini 
berapa kes sudah dilaporkan? 

Saya rasa itu sahaja. Sekian, terima kasih. 

Tuan Pengerusi: Ya, sila. 

 

12.27 tgh.  

Tuan Ahmad Baihaki bin Atiqullah [Kubang Kerian]: Terima kasih Tuan 

Pengerusi. Saya cuma ingin mengambil kesempatan ringkas ini untuk membahaskan dalam 
maksud B.11, dalam menanyakan beberapa soalan mudah berkaitan dengan subsidi ini. 
Soalan-soalan yang datang daripada orang kampung yang sememangnya sangat terkesan 
daripada kenaikan harga minyak walaupun bunyinya hanya 20 sen. Saya bersetuju dengan 
apa yang telah disebut oleh Yang Berhormat Tumpat tadi bahawa subsidi ini adalah satu 
perkara yang sepatutnya diteruskan kerana itu sememangnya salah satu daripada tugas 
kerajaan untuk memberikan kemudahan yang terbaik. Saya merasakan kerajaan tidaklah 
perlu sangat berkira dengan rakyat kerana rakyat itulah yang juga kita harapkan untuk 
memberikan sokongan khususnya dalam pilihan raya. 

Oleh sebab itulah saya merasakan kerajaan juga tidak berani sebenarnya untuk 
mengurangkan subsidi ini sebelum daripada pilihan raya yang lepas dan hanya dinaikkan 
harga minyak ini selepas daripada pilihan raya umum. Ada beberapa soalan yang saya 
ingin mohon penjelasan. Kebiasaannya, apabila disebut berkaitan dengan kenaikan harga 
minyak dan pengurangan subsidi ini, kerajaan mengaitkan dengan turun naiknya harga 
pasaran minyak dunia. Cuma saya hendak tahu misalnya, berapa kalikah harga minyak di 
Malaysia ini terpengaruh dengan kenaikan harga minyak di dunia, sama ada naik ataupun 
turun?  

Sebenarnya, harga minyak di Malaysia ini sama ada naik harga di dunia ataupun 
turun harga di dunia, kerana saya merasakan sama ada naik harga dunia ataupun turun, 



Saya juga menyokong sedikit peruntukan tambahan sebanyak RM3 bilion untuk menampung tambahan emolumen selaras dengan keputusan untuk Angkatan Tentera Malaysia dan Polis Diraja Malaysia. Saya mohon menyokong. Tuan Pengerusi: Yang Berhormat Petaling Jaya Selatan. 12.23 tgh. Tuan Hee Loy Sian [Petaling Jaya Selatan]: Terima kasih Tuan Pengerusi. saya ingin merujuk kepada Maksud B.10- 080000 berkenaan Lembaga Hasil Dalam Negeri. Saya hanya hendak tanya tentang keberkesanan kutipan cukai melalui online. Selepas LHDN memperkenalkan taksiran cukai melalui online, saya hendak tahu berapakah peratusan ataupun individu yang melaporkan atau mentaksirkan cukai ini melalui online dan juga tentang keberkesanan online ini. Saya dapat banyak maklumat dan juga aduan. Semasa mereka hendak menaksir cukai melalui online ini, mereka menghadapi masalah kata proses terlalu lama iaitu tidak berapa cepat dan tidak berapa berkesan. Kalau hendak memperkenalkan secara online ini, perlu memastikan software atau perisian itu lebih canggih dan masa yang digunakan lebih pendek serta tidak menyusahkan orang. So, ini yang pertama. Setakat ini secara comparison, berapa peratusan yang sekarang ini, apakah target LHDN untuk mereka yang menaksir cukai melalui online ini? Perkara kedua saya hendak tanya ialah selepas LHDN memperkenalkan taksiran cukai sendiri yang mana individu dipaksa menaksir cukai sendiri. Setakat ini, selepas taksiran sendiri diperkenalkan, adakah kutipan cukai individual ini bertambah? Adakah berlaku penipuan, tidak jujur dan tidak tulus melalui taksiran cukai ini kerana ada perkara-perkara yang tidak dilaporkan, diproses terus? Setakat ini, adakah kes penipuan ini dikesan atau ditangkap dan dihadapkan ke mahkamah? Saya rasa penipuan pembayaran cukai ini berlaku, tetapi sejauh mana LHDN ini menangkap atau membawa mereka ke mahkamah. Saya hendak tahu, setakat ini berapa kes sudah dilaporkan? Saya rasa itu sahaja. Sekian, terima kasih. Tuan Pengerusi: Ya, sila. 12.27 tgh. Tuan Ahmad Baihaki bin Atiqullah [Kubang Kerian]: Terima kasih Tuan Pengerusi. Saya cuma ingin mengambil kesempatan ringkas ini untuk membahaskan dalam maksud B.11, dalam menanyakan beberapa soalan mudah berkaitan dengan subsidi ini. Soalan-soalan yang datang daripada orang kampung yang sememangnya sangat terkesan daripada kenaikan harga minyak walaupun bunyinya hanya 20 sen. Saya bersetuju dengan apa yang telah disebut oleh Yang Berhormat Tumpat tadi bahawa subsidi ini adalah satu perkara yang sepatutnya diteruskan kerana itu sememangnya salah satu daripada tugas kerajaan untuk memberikan kemudahan yang terbaik. Saya merasakan kerajaan tidaklah perlu sangat berkira dengan rakyat kerana rakyat itulah yang juga kita harapkan untuk memberikan sokongan khususnya dalam pilihan raya. Oleh sebab itulah saya merasakan kerajaan juga tidak berani sebenarnya untuk mengurangkan subsidi ini sebelum daripada pilihan raya yang lepas dan hanya dinaikkan harga minyak ini selepas daripada pilihan raya umum. Ada beberapa soalan yang saya ingin mohon penjelasan. Kebiasaannya, apabila disebut berkaitan dengan kenaikan harga minyak dan pengurangan subsidi ini, kerajaan mengaitkan dengan turun naiknya harga pasaran minyak dunia. Cuma saya hendak tahu misalnya, berapa kalikah harga minyak di Malaysia ini terpengaruh dengan kenaikan harga minyak di dunia, sama ada naik ataupun turun? Sebenarnya, harga minyak di Malaysia ini sama ada naik harga di dunia ataupun turun harga di dunia, kerana saya merasakan sama ada naik harga dunia ataupun turun,